b'\n_START_ARTICLE_\nNybroplan\n_START_PARAGRAPH_\nNybroplan (suom. Uudensillanaukio) on aukio Ruotsin p\xc3\xa4\xc3\xa4kaupungin Tukholman keskustan alueella. Se yhdist\xc3\xa4\xc3\xa4 nelj\xc3\xa4 suurta katua: Birger Jarlsgatanin, Strandv\xc3\xa4genin, Hamngatanin sek\xc3\xa4 Nybrogatanin._NEWLINE_Nybroplanilla sijaitsee my\xc3\xb6s Ruotsin kuninkaallinen draamateatteri (Kungliga Dramatiska Teatern, Dramaten) ja Berzelii-puisto, joka on nimetty maineikkaan kemisti J\xc3\xb6ns Jacob Berzeliuksen mukaan. Aukiolla on my\xc3\xb6s ruotsalaisen diplomaatin Raoul Wallenbergin muistoksi pystytetty monumentti sek\xc3\xa4 insin\xc3\xb6\xc3\xb6ri John Ericssonin patsas.'